CELEX: 62015CN0067
Language: hu
Date: 2015-02-12 00:00:00
Title: C-67/15. sz. ügy: A Tribuanle Amministrativo per la Sardegna (Olaszország) által 2015. február 12-én benyújtott előzetes döntéshozatal iránti kérelem – Mario Melis és társai kontra Comune di Loiri Porto San Paolo, Provincia di Olbia Tempio

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/15
            
         A Tribuanle Amministrativo per la Sardegna (Olaszország) által 2015. február 12-én benyújtott előzetes döntéshozatal iránti kérelem – Mario Melis és társai kontra Comune di Loiri Porto San Paolo, Provincia di Olbia Tempio
   (C-67/15. sz. ügy)
   (2015/C 146/23)
   Az eljárás nyelve: olasz
   
      A kérdést előterjesztő bíróság
   
   Tribuanle Amministrativo per la Sardegna
   
      Az alapeljárás felei
   
   
      Felperesek: Mario Melis, Tavolara Beach Sas, Dionigi Piredda, Claudio Del Giudice
   
      Alperesek: Comune di Loiri Porto San Paolo, Provincia di Olbia Tempio
   
      Az előzetes döntéshozatalra előterjesztett kérdések
   
   
               1)
            
            
               Ellentétes-e a letelepedés szabadságának, a hátrányos megkülönböztetés tilalmának és a verseny védelmének az EUMSZ 49., 56. és 106. cikkben meghatározott elvével az a nemzeti szabályozás, amely a későbbi jogalkotói tevékenység következményeként, gazdasági jelentőséggel bíró, a köztulajdonban lévő tengerparti vagyontárgyakra vonatkozó koncesszió lejárta határidejének ismételt meghosszabbításáról rendelkezik?
            
         
               2)
            
            
               Ellentétes-e a 2006/123/EK irányelv (1) 12. cikkével a 2010. február 26-i 25. sz. törvénnyel törvénnyé alakított, többször módosított és kiegészített 2009. december 30-i 194. sz. decreto-legge 1. cikkének (18) bekezdéséhez hasonló olyan nemzeti rendelkezés, amely lehetővé teszi a köztulajdonban lévő tengerparti területek meglévő, turisztikai rekreációs célú koncesszióinak 2015. december 31-ig, illetve a 2012. október 18 i 179. sz. decreto-legge – a fent említett decreto-legge törvénnyé való alakításáról szóló, 2012. december 17-i 221. sz. törvény 1. cikkének (1) bekezdésével beillesztett – 34k. cikke értelmében 2020. december 31-ig történő automatikus meghosszabbítását?
            
         
      (1)  A belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv (HL L 376., 36. o.)